ผู้จัดการ (หนังสือพิมพ์) - วิกิพีเดีย

# ผู้จัดการ (หนังสือพิมพ์)

### จากวิกิพีเดีย สารานุกรมเสรี

หนังสือพิมพ์ผู้จัดการรายวัน
หนังสือพิมพ์ผู้จัดการรายวัน

ผู้จัดการ เป็นชื่อเว็บไซต์ข่าวออนไลน์ หรือหนังสือพิมพ์ รายวัน รายสัปดาห์ นิตยสาร โดยเสนอข่าวธุรกิจ และเรื่องทั่วไป

## [แก้] เว็บไซต์ผู้จัดการ

หนังสือพิมพ์ผู้จัดการฉบับออนไลน์ หรือ ผู้จัดการออนไลน์ เป็นหนึ่งในเว็บไซต์ข่าว ที่ได้รับความนิยมอย่างมาก จากคนไทย ทั้งในและต่างประเทศ เพราะมีการรายงานข่าวที่รวดเร็ว ตลอด 24 ชั่วโมง โดยมีคอลัมน์เป็นที่รู้จักคือ "บีบสิว" เขียนโดย "ซ้อเจ็ด" ซึ่งเป็นคอลัมน์เล่าเรื่องข่าวดาราในเชิงลบโดยมักจะใช้นามแฝงแทนชื่อดาราที่เป็นข่าว มีการใช้ภาษาในลักษณะสองแง่สองง่าม และคำผรุสวาทตลอดคอลัมน์ เป็นเหตุให้มีผู้อ่านที่ชอบ และไม่ชอบคอลัมน์นี้ เป็นจำนวนมาก ปัจจุบัน ซ้อเจ็ด เลิกเขียนคอลัมน์นี้แล้ว

ในเดือนมิถุนายน พ.ศ. 2549 จากการจัดอันดับโดย อเล็กซา ผู้จัดการออนไลน์ เป็นเว็บไซต์ข่าว ที่ผู้ใช้จากประเทศไทย เข้าชมมากที่สุด เป็นอันดับที่ 1 และ เป็นอันดับ 10 จากเว็บไซต์ รวมทุกประเภท[1] และ จากการจัดอันดับโดย ทรูฮิตส์ เป็นเว็บไซต์ข่าว ที่มีผู้เข้าชมมากที่สุด เป็นอันดับ 1 ของประเทศไทย และ มากเป็นอันดับ 3 หากรวมทุกประเภท[2]

## [แก้] ผลกระทบต่อเว็บไซต์ อันเนื่องมาจากการเมือง

เมื่อ สนธิ ลิ้มทองกุล เจ้าของหนังสือพิมพ์ในเครือผู้จัดการ ออกมาเคลื่อนไหวทางการเมือง โดยเป็นแกนนำผู้ก่อตั้ง พันธมิตรประชาชนเพื่อประชาธิปไตย การรายงานข่าว ของ เว็บไซต์ผู้จัดการออนไลน์ จึงมีลักษณะเอนเอียง ไปในทางต่อต้านรัฐบาล และ พ.ต.ท.ทักษิณ ชินวัตร นายกรัฐมนตรีในสมัยนั้น ทำให้กลายเป็นแหล่งข่าวสาร สำหรับผู้ต่อต้านรัฐบาล และเป็นเหตุให้เกิด ข้อขัดแย้งทางความคิดเห็น ระหว่างกลุ่มผู้ต่อต้าน และผู้สนับสนุนรัฐบาล ด้วยเหตุนี้ ทาง ผู้จัดการออนไลน์ จึงได้ติดตั้ง ระบบการกรองความคิืดเห็นท้ายข่าว ที่จะปรากฏบนเว็บขึ้น โดยมีข้อร้องเรียนว่า มีการคัดเลือกความคิดเห็น ที่เป็นไปในแนวทางเดียวกับทางเว็บไซต์เท่านั้น อีกทั้ง ผู้จัดการออนไลน์ ยังได้ออกข่าวในเว็บไซต์ของตนว่า ถูกโจมตี โดยใช้เทคโนโลยีทางคอมพิวเตอร์ ในการทำความเสียหายให้กับเว็บไซต์ ด้วยมัลแวร์ (malware)[3]

## [แก้] อ้างอิง

1. ↑ 100 เว็บยอดนิยมอันดับแรกของประเทศไทย จัดอันดับโดยเว็บไซต์ อเล็กซา
2. ↑ จัดอันดับเว็บ โดย Truehits.net
3. ↑ ผู้จัดการออนไลน์เจอแฮกเกอร์มือดีป่วน ข่าวเรื่องเว็บไซต์ผู้จัดการ ที่ตีพิมพ์ลงในเว็บไซต์ผู้จัดการเอง

## [แก้] ลิงก์ภายนอก

- ผู้จัดการออนไลน์

| ผู้จัดการ (หนังสือพิมพ์) เป็นบทความเกี่ยวกับ วรรณคดี วรรณกรรม หรือหนังสือ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ ผู้จัดการ (หนังสือพิมพ์) ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%9C/%E0%B8%B9/%E0%B9%89/%E0%B8%9C%E0%B8%B9%E0%B9%89%E0%B8%88%E0%B8%B1%E0%B8%94%E0%B8%81%E0%B8%B2%E0%B8%A3_%28%E0%B8%AB%E0%B8%99%E0%B8%B1%E0%B8%87%E0%B8%AA%E0%B8%B7%E0%B8%AD%E0%B8%9E%E0%B8%B4%E0%B8%A1%E0%B8%9E%E0%B9%8C%29.html".

หมวดหมู่: หนังสือพิมพ์ | เครือผู้จัดการ | บทความเกี่ยวกับ วรรณกรรม ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา